Ban Borić
Ban Borić (Borić, Boricius, Bogir, ßoρίτζης) prvi je po imenu poznati bosanski ban i prvi poznati samostalni bosanski vladar. Pominje se u hronikama bizantskog pisca Ivana Kinama da je ratovao protiv bizantske vojske oko Braničeva 1154. i to zajedno s ugarskim kraljem kao njegov saveznik. Ban Borić učestvuje i u bici kod Zemuna ili Sremskoj bici 1167. između Ugarske i Bizantije, ponovo na strani Ugarske koja je izgubila bitku. Borić se 1167. ili 1168. kao ugarski saveznik pred Bizantijom povlači u Slavoniju i Ugarsku. Prema Ivanu Franji Jukiću ban Borić je vladao od 1141. – 1168.